# Poesie (Porta)/115 - TRADUZIONE DALL'"INFERNO" DI DANTE Canto II

../114 - Sont staa in lecc des dì filaa ../116/1 - TRADUZIONE DALL'"INFERNO" DI DANTE Canto III IncludiIntestazione 27 settembre 2008 75% poesie
Poesie Carlo Porta XIX secolo CC BY-SA 3.0 GFDL //it.wikisource.org/w/index.php?title=Poesie_(Porta)/115_-_TRADUZIONE_DALL%27%22INFERNO%22_DI_DANTE_Canto_II&oldid=- 20110419161210 //it.wikisource.org/w/index.php?title=Poesie_(Porta)/115_-_TRADUZIONE_DALL%27%22INFERNO%22_DI_DANTE_Canto_II&oldid=- 20110419161210
TRADUZIONE DALL’"INFERNO" DI DANTE
Canto II Vegneva innanz la nocc de maneman che el dì el ghe renunziava el sò possess. Tucc dormiven: né gh’eva in tutt Milan fors gnanch cent lengu de donn che se movess; domà mì seva in pee tra tanc sognan5 su ona strada mal conscia e che fa s’cess pareggiaa a tucc quij guaij che sentirii fedelment reportaa in cant trentatrii.
Musa, che in grazia tova da fioeu hoo tolt sù dal majester de gramatega10 on brovett de sardell e de pignoeu, no me fà com’el solet la lunatega, ché el dì da compensamm l’è quell d’incoeu. Cuntem tì i pee di vers che te see pratega; e tì marmoria fa el tò spicch anch tì,15 che cont di oeuv fresch te ajutaroo anca mì.
Sul fà di donn che innanz d’andà in tiatter consulten specc, sart, serva e perucchee né se moeuven de cà fin che sti quatter no han dezis de conzert ch’hin bej assee,20 inscì anca mì par no ris’cià on scarpiatter preghi el Poetta a squadramm da capp a pee par dezid se da sgiunsg sont assee franch fina alla prima ventalina almanch.
Poeù repii: Te diset che all’inferna25 Eneja l’è andaa sgiò vestii e colzaa minga in sogn, né par stagh gnanch in eterna? Mì el credi, ma sont zert che s’el gh’è andaa minga ai sò meret l’ha conzess l’Eterna, ma a quij della soa gran posteritaa.30 Femm inscì anch nun la cort a ona rabbiosa mamma veggia insoffribil par la tosa.
Deffatt s’è vist col temp ciar come on specc che sto Eneja l’è minga vegnuu al mond par destrugà di micch, come parecc;35 ma che dal sapientissem e parfond scervell de quell che stà dessora ai tecc l’è staa creaa par el sò fin segond: idest parché da lu nassa chi sappa fondà Romma e on bon regn da god i pappa.40
Par sto viacc decantaa par el toò ingegn l’ha savuu ch’el doveva avè vittoria, par quest l’ha combattuu, l’ha acquistaa on regn, prenzipi al pappa e a lu de tanta gloria. E se d’andà al terz ciel no l’è staa indegn45 sant Pavol anca lu bona memoria, l’è staa par portà indree de quij notizzi che ten lontan i fedel daj parzipizzi.
Ma mì mò che no gh’hoo nient a che fa cont Eneja né Pavol, par che fin50 hoo da fà l’istess viacc? Fors par ris’cià de fà rid ai mee spall anca i pollin oppur de quistà rogna de grattà? Me callarav domà sto pocch viorin, me callarav... Che serv che te tossega?55 Soo che te intendet mej che no me spiega.
In sul fà di Franzes del temp present che dopo avè struppiaa parecc nazion par rendij insemma a lor indipendent cambien trè voeult all’agn costituzion,60 di primm idej no conservand mai nient, me sont cambiaa anch mì istess d’opinion; prevals infin tra tanc penser e intrigh quell de salvà la panscia per i figh.
El gran Vergilli el soltè sù a sto pass:65 Ma par se n’hoo capii tomma par Romma che la viltaa la se sia tolt el spass de toeù a ficc el tò coeur par fagh la tomma, ché no gh’è che costee che pò vantass da cambià on omm in d’on asnon de somma70 e destoeull da on bon facc con quij spaurasc che fan ai passer zert bambocc de strasc.
Ma adess che sont chì mì sta brutta stria l’ha propri d’avè grazia a ficcà el vell; stoo de cà al limbo, e hoo minga faa tanc mia75 par vegnì chì de lee a toeù sù i sardell: de sto loeugh par brio bacch vuj ruzzatt via se credess de giontagh per fin la pell... L’hoo promiss a ona donna, e stà sicur che quand prometti ai donn zorocch tì e mur.80
E per ditt com’hoo faa a ciappamm st’impegn sappia che me compars sto bell donnin giust in quell pont ch’eva formaa el dessegn mì come mì . . . . . . . . . . . . . . . . . on sciampin: ghe sbarluseva i oeucc all’ultim segn85 e cont faccia e con vos d’on serafin: Oh el mè bon mantovan, che bona cera! Stet ben?, la diss, gh’hoo propri gust davvera. . . . . . . . . . . . . . . . . . . . . . . . . . . . . . . . . . . . . . . . . .